title: KOMISIJAS ĪSTENOŠANAS REGULA (ES) …/.. ar ko Komisijas Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā

text:
               KOMISIJAS ĪSTENOŠANAS REGULA (ES) …/..

               (16.5.2019),

               ar ko Komisijas Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā
                  1
                un jo īpaši tās 5. panta 11. punktu,

               tā kā:

               (1)Saskaņā ar Komisijas Regulas (ES) Nr. 1300/2014
                  2
                7. pantu Komisijas Regulas (ES) Nr. 1300/2014 pielikuma 7. nodaļa ir jāgroza, lai precizētu aktīvu reģistra iezīmes, tostarp saturu, datu formātu, funkcionālo un tehnisko arhitektūru, ekspluatācijas režīmu, datu ievades un aplūkošanas noteikumus, pašnovērtēšanas noteikumus un noteikumus par to struktūrvienību iecelšanu, kuras atbild par datu sniegšanu.

               (2)Saskaņā ar Eiropas Parlamenta un Padomes Regulas (ES) 2016/796
                  3
                5. panta 1. punktu un Komisijas Regulas (ES) Nr. 1300/2014 7. panta 2. punktu tika izveidota darba grupa, kuras uzdevums bija izstrādāt ieteikuma priekšlikumu par to datu minimālo struktūru un saturu, kas vācami iekļaušanai aktīvu reģistrā nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā. Minētā darba grupa beidza darbu 2017. gada maijā, un tā rezultātā Aģentūra noformulēja ieteikumu ERA-REC-128 par Komisijas Regulas (ES) Nr. 1300/2014 grozījumiem.

               (1)Aktīvu reģistrs ir statisks rīks, kas norāda uz aprīkojuma esību, un tāpēc nav paredzēts informācijas sniegšanai par aprīkojuma statusu un darbību.

               (4)Ja attiecībā uz staciju vai tās elementiem tiek veikta atjaunošana, modernizēšana vai citi darbi, kas paredzēti valsts īstenošanas plānā saskaņā ar Komisijas Regulas (ES) Nr. 1300/2014 8. pantu, būtu jāvāc informācija, kas saistīta ar šo darbu, stacijas vai tās elementu atbilstību Komisijas Regulai (ES) Nr. 1300/2014.

               (5)Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas (ES) 2016/797 51. panta 1. punktu,

               IR PIEŅĒMUSI ŠO REGULU.

               1. pants

               Komisijas Regulu (ES) Nr. 1300/2014 groza šādi:

               (1)pēc 7. panta iekļauj šādu 7.a pantu:

               “7.a pants

               Piekļūstamības datu vākšana, uzturēšana un apmaiņa

               1.Deviņos mēnešos pēc [Lūgums ierakstīt šīs regulas spēkā stāšanās datumu] katra dalībvalsts nolemj, kuras struktūrvienības atbild par piekļūstamības datu vākšanu, uzturēšanu un apmaiņu.

               2.Dalībvalstis var lūgt Komisijai pagarināt šo termiņu. Šis pagarinājums ir izņēmums, tiek pienācīgi pamatots un piešķirts uz ierobežotu laiku. To jo sevišķi uzskata par pamatotu, ja Eiropas Savienības Dzelzceļu aģentūra divus mēnešus pēc šīs regulas stāšanās spēkā nav darījusi pieejamus un pilnībā darbotiesspējīgus datu vākšanas rīku un ekspluatācijas režīmus, kas noteikti šīs regulas pielikumā.

               3.Katrai stacijai ir struktūrvienība, kas atbild par piekļūstamības datu apmaiņu.

               4.Datu vākšanu un konversiju pabeidz 36 mēnešos pēc šīs regulas stāšanās spēkā.

               5.Kamēr Komisijas Regulas (ES) Nr. 454/2011
                  4
                I pielikuma 7.2., 7.3. un 7.4. iedaļā aprakstītā datu apmaiņas arhitektūra vēl nav pilnībā darbotiesspējīga, piekļūstamības datu apmaiņa izpaužas kā minēto datu nosūtīšana Eiropas dzelzceļa staciju piekļūstamības datubāzei (ERSAD), kuru mitina Eiropas Savienības Dzelzceļu aģentūra. ”;

               (2)pielikumu groza saskaņā ar šīs regulas pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 16.5.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 138, 26.5.2016., 44. lpp.

                     (2)

                        Komisijas 2014. gada 18. novembra Regula (ES) Nr. 1300/2014 par savstarpējas izmantojamības tehniskajām specifikācijām attiecībā uz Savienības dzelzceļa sistēmas pieejamību personām ar invaliditāti un personām ar ierobežotām pārvietošanās spējām (OV L 356, 12.12.2014., 110. lpp.).

                     (3)

                        Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

                     (4)

                        Komisijas 2011. gada 5. maija Regula (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu (OV L 123, 12.5.2011., 11. lpp.).

    ---documentbreak---

               PIELIKUMS

               Regulas (ES) Nr. 1300/2014 pielikumu groza šādi:

               (1)pielikuma 2. nodaļas 2.3. iedaļā pēc pirmā teikuma iekļauj šādu daļu:

               “Piekļūstamības dati

               Piekļūstamības dati ir ar dzelzceļa pasažieru staciju piekļūstamību saistīta informācija, kas ir jāvāc un jāuztur un ar kuru ir jāapmainās, proti, dzelzceļa pasažieru staciju iezīmju un aprīkojuma apraksts. Minēto aprakstu attiecīgā gadījumā papildina informācija par stacijas atbilstību šīm SITS.”;

               (2)pielikuma 7. nodaļas 7.2. iedaļas 7.2.1. apakšiedaļā iekļauj šādas apakšiedaļas:

               “7.2.1.1. Aktīvu reģistrs — infrastruktūra

               7.2.1.1.1. Funkcionālā un tehniskā arhitektūra

               Aktīvu reģistra funkcijas ir:

               (1)apzināt esošos kavēkļus un šķēršļus, kas traucē piekļūstamībai;

               (2)sniegt praktisku informāciju lietotājiem;

               (3)uzraudzīt un novērtēt progresu piekļūstamības jomā.

               Piekļūstamības datu apmaiņas arhitektūra noteikta Regulā (ES) Nr. 454/2011 (TAP SITS).

               Piekļūstamības datu formatēšanai un apmaiņai piemēro šādus standartus:

               (1)CEN/TS 16614-1:2014 Sabiedriskais transports. Tīkla un laika grafika datu apmaiņa (NeTEx). 1. daļa. Sabiedriskā transporta tīkla topoloģijas apmaiņas formāts
                  2014-05-14

               (2)EN 12896-1:2016 Sabiedriskais transports. Datu paraugmodelis. Kopējās koncepcijas (Transmodel)

               Harmonizēts īpašs Transmodel profils paredzētajam konkrētajam lietojumam noteikts O papildinājuma 1. punktā minētajos tehniskajos dokumentos.

               7.2.1.1.2. Piekļūstamības datu ievades un pašnovērtēšanas noteikumi

               Piekļūstamības datu ievades un pašnovērtēšanas noteikumi ir šādi:

               (1)struktūrvienībām, kas vāc ar aktīviem saistītos piekļūstamības datus, nav jābūt neatkarīgām no struktūrvienībām, kas veic konkrēto aktīvu pārvaldību ikdienā;

               (2)pirmo reizi vācot piekļūstamības datus pēc tam, kad stājusies spēkā Komisijas Īstenošanas regula (ES) .../...
                  1
                [PB lūgts ievietot šā grozošā akta numuru], staciju atbilstību šīm SITS var reģistrēt kā nenovērtētu;

               (3)ja attiecībā uz staciju vai tās elementiem tiek veikta atjaunošana, modernizēšana vai citi darbi, kas paredzēti valsts īstenošanas plānā attiecībā uz šīm SITS, attiecīgos piekļūstamības datus atjaunina, attiecīgā gadījumā norādot informāciju par atbilstību šīm SITS;

               (4)informāciju par atbilstību šīm SITS var atjaunināt, pamatojoties uz šo SITS 6.2.4. punktā aprakstīto SVA;

               (5)nav jāreģistrē, vai iekārtas ir darba kārtībā.

               Komisija dara pieejamu datu vākšanas rīku, kura ekspluatācijas režīmi aprakstīti O papildinājuma 2. punktā minētajos tehniskajos dokumentos.

               Ja jau ir strukturēti piekļūstamības dati, kurus ir iespējams konvertēt atbilstīgi harmonizētajam profilam, kā alternatīvu var nosūtīt šos datus pēc to konversijas. Esošo piekļūstamības datu konversijas metode un saziņas protokols ir noteikti O papildinājuma 3. punktā minētajos tehniskajos dokumentos.

               7.2.1.1.3. Aplūkošanas noteikumi

               No ERSAD:

               (1)interesentiem ir iespējams piekļūt informācijai publiskā tīmekļvietnē, kuru mitina Eiropas Savienības Dzelzceļu aģentūra;

               (2)reģistrētām valsts iestādēm ir iespējams izgūt visus piekļūstamības datus, kas attiecas uz konkrēto dalībvalsti;

               (3)Komisijai un Aģentūrai ir iespējams izgūt visus piekļūstamības datus.

               ERSAD datubāze, kuru mitina Aģentūra, nav saistīta ar citu(-ām) datubāzi(-ēm).

               7.2.1.1.4. Lietotāju atsauksmju pārvaldības noteikumi

               Lietotāju atsauksmes var būt šādu veidu:

               (1)organizāciju atsauksmes no lietotāju apvienībām, tostarp no organizācijām, kuras pārstāv personas ar invaliditāti: var izmantot esošās struktūras, ja tajās ir iekļauti pārstāvji no organizācijām, kuras apvieno personas ar invaliditāti un personas ar ierobežotām pārvietošanās spējām, un ja situācija ir atspoguļota atbilstīgā līmenī, kam nav obligāti jābūt valsts līmenim. Lietotāju atsauksmju sniegšanas procedūru organizē tā, lai šīs organizācijas varētu piedalīties ar vienlīdzīgām iespējām;

               (2)individuālas atsauksmes: tīmekļvietnes apmeklētājiem nodrošina iespēju ziņot par nepareizu informāciju gadījumā, ja piekļūstamības dati, kas attiecas uz konkrētu staciju, ir kļūdaini, un saņemt apstiprinājumu par atsauksmes saņemšanu.

               Abos gadījumos struktūrvienība(-as), kas atbild par datu vākšanu, uzturēšanu un apmaiņu, pienācīgi ņem vērā lietotāju atsauksmes.”;

               (3)pievieno šādu papildinājumu:

               “O papildinājums. Tehnisko dokumentu saraksts

                        Kārtas numurs

                        Nosaukums

                        1.

                        Harmonizēts īpašs tīkla un laika grafika datu apmaiņas (NeTEx) profils, ko izmanto staciju aprakstam

                        2.

                        Datu vākšanas rīka ekspluatācijas režīmi

                        3.

                        Esošo piekļūstamības datu konversijas metode, tostarp ārējās saskarnes un saziņas protokola apraksts

                     (1)

                        [Komisijas Īstenošanas regula (ES) .../..., ar ko Komisijas Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā (OV xxx)].


title: KOMISIJAS ĪSTENOŠANAS REGULA (ES) …/.. ar ko Komisijas Regulu (ES) Nr. 1305/2014 groza attiecībā uz izmaiņu kontroles pārvaldību

text:
               KOMISIJAS ĪSTENOŠANAS REGULA (ES) …/..

               (16.5.2019),

               ar ko Komisijas Regulu (ES) Nr. 1305/2014 groza attiecībā uz izmaiņu kontroles pārvaldību

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā
                  1
                un jo īpaši tās 5. panta 11. punktu,

               tā kā:

               (1)Eiropas Parlamenta un Padomes Regulas (ES) 2016/796
                  2
                19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

               (2)Komisijas Deleģētā lēmuma (ES) 2017/1474
                  3
                13. pantā noteikts, ka Komisijas Regulas (ES) Nr. 1305/2014
                  4
                pielikuma 7.2. iedaļa jāgroza, lai precizētu TAF SITS izmaiņu kontroles procedūras grozījumus.

               (3)Saskaņā ar Regulas (ES) 2016/796 5. pantu tika izveidota darba grupa, kurai dots uzdevums izstrādāt ieteikuma priekšlikumu par TAF SITS 7.2. iedaļas grozījumiem.

               (4)Aģentūra 2018. gada 20. aprīlī Komisijai adresēja ieteikumu par Komisijas Regulas (ES) Nr. 1305/2014 pielikuma 7.2. iedaļas pārskatīšanu.

               (5)Komisijas Regulas (ES) Nr. 1305/2014, kas attiecas uz TAF SITS, pielikuma 7.2. iedaļa būtu attiecīgi jāgroza.

               (6)TAF SITS minēto attiecīgo tehnisko dokumentu saraksts būtu jāatjaunina.

               (7)Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

               1. pants

               Komisijas Regulas (ES) Nr. 1305/2014 (TAF SITS) pielikuma 7.2. iedaļu aizstāj ar šīs regulas 1. pielikumu.

               2. pants

               Komisijas Regulas (ES) Nr. 1305/2014 (TAF SITS) I papildinājumu aizstāj ar tekstu, kas iekļauts šīs regulas 2. pielikumā.

               3. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 16.5.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 138, 26.5.2016., 44. lpp.

                     (2)

                        Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

                     (3)

                        Komisijas 2017. gada 8. jūnija Deleģētais lēmums (ES) 2017/1474, kas Eiropas Parlamenta un Padomes Direktīvu (ES) 2016/797 papildina attiecībā uz īpašajiem mērķiem savstarpējas izmantojamības tehnisko specifikāciju izstrādāšanai, pieņemšanai un pārskatīšanai (OV L 210, 15.8.2017., 5. lpp.).

                     (4)

                        Komisijas 2014. gada 11. decembra Regula (ES) Nr. 1305/2014 par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

    ---documentbreak---

               1. PIELIKUMS

               Komisijas Regulas (ES) Nr. 1305/2014 pielikuma 7.2. iedaļu aizstāj ar šādu:

               “7.2. Izmaiņu pārvaldība

               7.2.1. Izmaiņu pārvaldības process

               Lai nodrošinātu, ka tiek veikta pienācīga izmaiņu izmaksu un ieguvumu analīze un izmaiņas ieviestas kontrolēti, izstrādā izmaiņu pārvaldības procedūras. Šīs procedūras, ko nosaka, ievieš, atbalsta un pārvalda Aģentūra, ir šādas:

               ·to tehnisko ierobežojumu apzināšana, kas nosaka vajadzību pēc izmaiņām,

               ·paziņojums par to, kurš uzņemas atbildību par izmaiņu ieviešanas procedūrām,

               ·ieviešamo izmaiņu validācijas procedūra,

               ·izmaiņu pārvaldības, paziņošanas, migrācijas un izvēršanas politika,

               ·atbildības noteikšana par sīki izstrādāto specifikāciju pārvaldību, kā arī par to kvalitātes nodrošināšanu un konfigurācijas pārvaldību.

               Izmaiņu kontroles padomē darbojas Aģentūra, dzelzceļa nozares pārstāvniecības struktūras un dalībvalstis. Šāda ieinteresēto personu iesaistīšanās nodrošina izpratni par veicamajām izmaiņām un to nozīmes pilnīgu novērtējumu. Gala rezultātā Izmaiņu kontroles padome nonāks Aģentūras aizgādībā.

               7.2.2. Īpašs izmaiņu pārvaldības process, kas attiecas uz šīs regulas I papildinājumā norādītajiem dokumentiem

               Izmaiņu kontroles pārvaldības procesu, kas attiecas uz šīs regulas I papildinājumā norādītajiem dokumentiem, nosaka Aģentūra saskaņā ar šādiem kritērijiem.

               1.Izmaiņu pieprasījumus, kas ietekmē dokumentus, iesniedz ar dalībvalstu vai Regulas (ES) 2016/796 38. panta 4. punktā minēto dzelzceļa nozares pārstāvniecības struktūru, kas darbojas Eiropas mērogā, vai TAF SITS koordinācijas komitejas starpniecību.

               2.Aģentūra pieņem un glabā izmaiņu pieprasījumus.

               3.Aģentūra ar izmaiņu pieprasījumiem iepazīstina attiecīgo ERA darba grupu, kas tos izvērtē un sagatavo priekšlikumu, kuram vajadzības gadījumā pievieno ekonomisko izvērtējumu.

               4.Tad Aģentūra ar katru izmaiņu pieprasījumu un saistīto priekšlikumu iepazīstina Izmaiņu kontroles padomi, kas izmaiņu pieprasījumu vai nu apstiprina, vai neapstiprina, vai atliek.

               5.Ja izmaiņu pieprasījumu neapstiprina, Aģentūra paziņo pieprasījuma iesniedzējam noraidījuma iemeslu vai pieprasa papildinformāciju par izmaiņu pieprasījuma projektu.

               6.Ja izmaiņu pieprasījumu apstiprina, veic grozījumus tehniskajā dokumentā.

               7.Ja neizdodas panākt vienprātību par izmaiņu pieprasījuma apstiprināšanu, Aģentūra sniedz Komisijai ieteikumu atjaunināt I papildinājumā norādītos dokumentus un tam pievieno dokumenta jaunās versijas projektu, izmaiņu pieprasījumus un to ekonomisko izvērtējumu, un dara šos dokumentus pieejamus savā tīmekļa vietnē.

               8.Tehniskā dokumenta jauno versiju ar apstiprinātajiem izmaiņu pieprasījumiem dara pieejamu Aģentūras tīmekļa vietnē. Aģentūra informē dalībvalstis ar tās komitejas starpniecību, kas izveidota saskaņā ar Direktīvas 2008/57/EK 29. panta 1. punktu.

               9.Ja izmaiņu pieprasījuma dēļ vajadzīgi TAF SITS juridiskā teksta grozījumi, Aģentūra nosūta Eiropas Komisijai pieprasījumu, kurā lūdz prasīt TAF SITS pārskatīšanu un/vai Aģentūras tehnisko atzinumu.

               Ja izmaiņu kontroles pārvaldība ietekmē elementus, ko izmanto kopīgi ar TAP SITS, nolūkā panākt optimālu sinerģiju izmaiņas ievieš tā, lai saglabātu atbilstību īstenotajai TAP SITS.”

               2. PIELIKUMS

               Komisijas Regulas (ES) Nr. 1305/2014 I papildinājumu aizstāj ar šādu:

               “I papildinājums

               Tehnisko dokumentu saraksts

                        Nr.

                        Atsauce

                        Nosaukums

                        1.

                        ERA-TD-100

                        TAF SITS — A.5. PIELIKUMS: TAF SITS ZIŅOJUMU ATTĒLI UN SECĪBAS DIAGRAMMAS

                        2.

                        ERA-TD-101

                        D.2. pielikums: A papildinājums (Vagona/ILU brauciena plānošana)

                        3.

                        ERA-TD-102

                        D.2. pielikums: B papildinājums — Vagonu un multimodālo vienību darbības

                        datubāze (WIMO)

                        4.

                        ERA-TD-103

                        D.2. pielikums: C papildinājums — Atsauces datnes

                        5.

                        ERA-TD-104

                        D.2. pielikums: E papildinājums — Kopīgā saskarne

                        6.

                        ERA-TD-105

                        D.2. pielikums: F papildinājums — TAF SITS datu un ziņojumu paraugs

               ”


title: KOMISIJAS ĪSTENOŠANAS REGULA (ES) …/.. ar ko Komisijas Regulu (ES) Nr. 454/2011 groza attiecībā uz izmaiņu kontroles pārvaldību

text:
               KOMISIJAS ĪSTENOŠANAS REGULA (ES) …/..

               (16.5.2019),

               ar ko Komisijas Regulu (ES) Nr. 454/2011 groza attiecībā uz izmaiņu kontroles pārvaldību

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā
                  1
                un jo īpaši tās 5. panta 11. punktu,

               tā kā:

               (1)Eiropas Parlamenta un Padomes Regulas (ES) 2016/796
                  2
                19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

               (2)Komisijas Deleģētā lēmuma (ES) 2017/1474
                  3
                14. pantā noteikts, ka Komisijas Regulas (ES) Nr. 454/2011 I pielikuma 7.5. iedaļa jāgroza, lai precizētu TAP SITS izmaiņu kontroles procedūras grozījumus.

               (3)Saskaņā ar Regulas (ES) 2016/796 5. pantu tika izveidota darba grupa, kurai dots uzdevums izstrādāt ieteikuma priekšlikumu par TAP SITS 7.5. iedaļas grozījumiem.

               (4)Aģentūra 2018. gada 20. aprīlī Komisijai adresēja ieteikumu par Regulas (ES) Nr. 454/2011 (TAP SITS) 7.5. iedaļas pārskatīšanu.

               (5)Komisijas Regulas (ES) Nr. 454/2011
                  4
                (TAP SITS) I pielikuma 7.5. iedaļa būtu attiecīgi jāgroza.

               (6)TAP SITS minēto attiecīgo tehnisko dokumentu saraksts būtu jāatjaunina.

               (7)Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

               1. pants

               Komisijas Regulas (ES) Nr. 454/2011 (TAP SITS) I pielikuma 7.5. iedaļu aizstāj ar tekstu, kas iekļauts šīs regulas 1. pielikumā.

               2. pants

               Komisijas Regulas (ES) Nr. 454/2011 (TAP SITS) III pielikumu aizstāj ar tekstu, kas iekļauts šīs regulas 2. pielikumā.

               3. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 16.5.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 138, 26.5.2016., 44. lpp.

                     (2)

                        Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

                     (3)

                        Komisijas 2017. gada 8. jūnija Deleģētais lēmums (ES) 2017/1474, kas Eiropas Parlamenta un Padomes Direktīvu (ES) 2016/797 papildina attiecībā uz īpašajiem mērķiem savstarpējas izmantojamības tehnisko specifikāciju izstrādāšanai, pieņemšanai un pārskatīšanai (OV L 210, 15.8.2017., 5. lpp.).

                     (4)

                        Komisijas 2011. gada 5. maija Regula (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu (OV L 123, 12.5.2011., 11. lpp.).

    ---documentbreak---

               1. PIELIKUMS

               Komisijas Regulas (ES) Nr. 454/2011 I pielikuma 7.5. iedaļu aizstāj ar šādu:

               “7.5. Izmaiņu pārvaldība

               7.5.1. Izmaiņu pārvaldības process

               Lai nodrošinātu, ka tiek veikta pienācīga izmaiņu izmaksu un ieguvumu analīze un izmaiņas ieviestas kontrolēti, izstrādā izmaiņu pārvaldības procedūras. Šīs procedūras, ko nosaka, ievieš, atbalsta un pārvalda Aģentūra, ir šādas:

               ·to tehnisko ierobežojumu apzināšana, kas nosaka vajadzību pēc izmaiņām,

               ·paziņojums par to, kurš uzņemas atbildību par izmaiņu ieviešanas procedūrām,

               ·ieviešamo izmaiņu validācijas procedūra,

               ·izmaiņu pārvaldības, paziņošanas, migrācijas un izvēršanas politika,

               ·atbildības noteikšana par sīki izstrādāto specifikāciju pārvaldību, kā arī par to kvalitātes nodrošināšanu un konfigurācijas pārvaldību.

               Izmaiņu kontroles padomē darbojas Aģentūra, dzelzceļa nozares pārstāvniecības struktūras, biļešu pārdevēju pārstāvniecības struktūra, pasažieru pārstāvniecības struktūra un dalībvalstis. Šāda ieinteresēto personu iesaistīšanās nodrošina izpratni par veicamajām izmaiņām un to nozīmes pilnīgu novērtējumu. Gala rezultātā Izmaiņu kontroles padome nonāks Aģentūras aizgādībā.

               7.5.2. Īpašs izmaiņu pārvaldības process, kas attiecas uz šīs regulas III pielikumā norādītajiem dokumentiem

               Izmaiņu kontroles pārvaldības procesu, kas attiecas uz šīs regulas III pielikumā norādītajiem dokumentiem, nosaka Aģentūra saskaņā ar šādiem kritērijiem.

               1.Izmaiņu pieprasījumus, kas ietekmē dokumentus, iesniedz ar dalībvalstu vai šādu struktūru starpniecību: Regulas (ES) 2016/796 38. panta 4. punktā minētās dzelzceļa nozares pārstāvniecības struktūras, kas darbojas Eiropas mērogā, vai biļešu pārdevēju pārstāvniecības struktūra, vai Starptautiskā dzelzceļu savienība (UIC) kļūdu labojumiem, kas attiecas uz specifikācijām, kuras sākotnēji izstrādājusi UIC, vai TAP SITS koordinācijas komiteja.

               2.Aģentūra pieņem un glabā izmaiņu pieprasījumus.

               3.Aģentūra ar izmaiņu pieprasījumiem iepazīstina attiecīgo ERA darba grupu, kas tos izvērtē un sagatavo priekšlikumu, kuram vajadzības gadījumā pievieno ekonomisko izvērtējumu.

               4.Tad Aģentūra ar katru izmaiņu pieprasījumu un saistīto priekšlikumu iepazīstina Izmaiņu kontroles padomi, kas izmaiņu pieprasījumu vai nu apstiprina, vai neapstiprina, vai atliek.

               5.Ja izmaiņu pieprasījumu neapstiprina, Aģentūra paziņo pieprasījuma iesniedzējam noraidījuma iemeslu vai pieprasa papildinformāciju par izmaiņu pieprasījuma projektu.

               6.Ja izmaiņu pieprasījumu apstiprina, veic grozījumus tehniskajā dokumentā.

               7.Ja neizdodas panākt vienprātību par izmaiņu pieprasījuma apstiprināšanu, Aģentūra sniedz Komisijai ieteikumu atjaunināt III pielikumā norādītos dokumentus un tam pievieno dokumenta jaunās versijas projektu, izmaiņu pieprasījumus un to ekonomisko izvērtējumu, un dara šos dokumentus pieejamus savā tīmekļa vietnē.

               8.Tehniskā dokumenta jauno versiju ar apstiprinātajiem izmaiņu pieprasījumiem dara pieejamu Aģentūras tīmekļa vietnē. Aģentūra informē dalībvalstis ar tās komitejas starpniecību, kas izveidota saskaņā ar Direktīvas 2008/57/EK 29. panta 1. punktu.

               9.Ja izmaiņu pieprasījuma dēļ vajadzīgi TAP SITS juridiskā teksta grozījumi, Aģentūra nosūta Eiropas Komisijai pieprasījumu, kurā lūdz pieprasīt TAP SITS pārskatīšanu un/vai Aģentūras tehnisko atzinumu.

               Ja izmaiņu kontroles pārvaldība ietekmē elementus, ko izmanto kopīgi ar TAF SITS, nolūkā panākt optimālu sinerģiju izmaiņas ievieš tā, lai saglabātu atbilstību īstenotajai TAF SITS.”

               2. PIELIKUMS

               Regulas (ES) Nr. 454/2011 III pielikumu aizstāj ar šādu:

               “III pielikums

               Tehnisko dokumentu saraksts

                        Nr.

                        Atsauce

                        Nosaukums

                        1.

                        B.1.

                        Starptautiskai un ārvalstu tirdzniecībai paredzētu tarifu datu datorizēta ģenerēšana un apmaiņa — NRT biļetes

                        2.

                        B.2.

                        Starptautiskai un ārvalstu tirdzniecībai paredzētu tarifu datu datorizēta ģenerēšana un apmaiņa — Integrētas rezervēšanas biļetes (IRT)

                        3.

                        B.3.

                        Starptautiskai un ārvalstu tirdzniecībai paredzētu datu datorizēta ģenerēšana un apmaiņa — Īpaši piedāvājumi

                        4.

                        B.4.

                        Piemērošanas rokasgrāmata EDIFACT ziņojumiem, kas attiecas uz kustības grafiku datu apmaiņu

                        5.

                        B.5.

                        Elektroniska sēdvietu/guļvietu rezervēšana un elektroniska ceļojuma dokumentu sagatavošana — Ziņojumu apmaiņa

                        6.

                        B.6.

                        Elektroniska sēdvietu/guļvietu rezervēšana un elektroniska transporta dokumentu sagatavošana (RCT2 standarti)

                        7.

                        B.7.

                        Mājās izdrukājamas starptautiskas dzelzceļa biļetes

                        8.

                        B.8.

                        Dzelzceļa pārvadājumu uzņēmumu, infrastruktūras pārvaldītāju un citu dzelzceļa transporta ķēdēs iesaistītu uzņēmumu standartizēti skaitliskie kodi

                        9.

                        B.9.

                        Atrašanās vietu standartizēti skaitliskie kodi

                        10.

                        B.10.

                        Elektroniska palīdzības rezervēšana personām ar ierobežotām pārvietošanās spējām — Ziņojumu apmaiņa

                        12.

                        B.30.

                        Shēma — DPU/IP saziņai saskaņā ar TAP SITS vajadzīgo ziņojumu/datu kopu katalogs

               ”